als_Latn dik_Latn sag_Latn
Mendje “djallëzore” kjo e Lulzim Bashës kryetar i PD dhe Xhelal Mziut kryetar i bashkisë Kamzë në përurimin e rrugës “Donald J. Trump” në Kamzë. Një kryetar bashkie dhe një kryetar partie veprojnë si të jenë shtet autonom brenda shtetit dhe presin një shirit përurimi për një rrugë gjysmë-katundi për Presidentin e shtetit më të fuqishëm dhe më demokratik të botës. Që as e di se çfarë ndodh në këtë cep të perandorisë, dhe që gjithçka e merr gati nga përfaqësuesi i tij diplomatik dhe shtetëror në Tiranë, ambasadori Donald Lu.
Pikërisht këtu fillon loja fshatareske e dyshes drejtuese të PD dhe Kamzës, Lulzim Basha dhe Xhelal Mziu. Ata për t’i bërë sfidë ambasadorit amerikan në Tiranë Donald Lu, nuk e ftojnë as për të “larë” gojën në këtë eveniment, që konsiston në emërtimin e një rruge me emrin e Presidentit të ri amerikan Donald Trump, adashit të Donaldit që e përfaqëson atë në Tiranë në emër të qeverisë së SHBA.
Basha dhe Mziu në idenë e tyre për të treguar se komunikojnë direkt me Donald Trump, kanë lënë jashtë axhendës së ftesës ambasadorin e SHBA në Tiranë Lu, duke vënë dhe një piketë tjetër në mekanizmin e tyre kundër përfaqësuesit të qeverisë amerikane këtu. Thjesht dhe vetëm për të treguar se komunikojnë me “zotin” President të SHBA pa ndërmjetësin Lu, i cili është akuzuar më se njëherë se “po sillet si guvernator në Shqipëri, dhe se është jashtë axhendës së qeverisë amerikane”. Madje është dhe “sorosian” dhe ku Basha bashkë me Gruevskin lobuan për ti larguar Lu-në dhe ambasadorin e SHBA në Maqedoni. Demokratët në Tiranë po luajnë rrezikshëm kundër ambasadorit të SHBA, thjesht në shërbim të një të rëni nga “fiku”, Sali Berisha që po tenton të shpëtojë veten dhe familjen e tij nga burgu për shkak se e kap reforma në drejtësi dhe merr kuptim si reformë vetëm me atë në qeli./Pamfleti.com
als_Latn als_Latn als_Latn